กินยาคุมตอนมีประจำเดือนวันแรก(21 พ.ย)และมีอะไรกับแฟนแตกในทุกรอบตอนวันที่ 29 - 1 ธ.ค ค่ะ แต่ในช่วงวันที่ 3-4 ธ.ค มีอาการปวดท้องน้อยแต่ไม่มากเป็นช่วงๆค่ะ นี้เป็นอาการของการตั้งครรภ์มั้ยคะ
สวัสดีค่ะ อาการปวดท้องน้อย สามารถเกิดได้จากหลายสาเหตุ ได้แก่ ปวดจากกล้ามเนื้ออักเสบ ปวดประจำเดือน เนื้องอกที่มดลูกหรือรังไข่ กระเพาะปัสสาวะอักเสบ ลำไส้อักเสบ เป็นต้นหากมีอาการปวดนั้นสัมพันธ์กับการขยับร่างกายหรือกดหน้าท้องเบาๆแล้วปวด น่าจะเป็นลักษณะปวดจากกล้ามเนื้ออักเสบค่ะ แต่หากมีอาการปวดท้องน้อยร่วมกับประจำเดือนผิดปกติ อาจเป็นจากความผิดปกติของมดลูกและรังไข่ได้จากที่ เล่ามายังสรุปสาเหตุที่ชัดเจนไม่ได้นะคะ แนะนำให้รับประทานยาแก้ปวดเป็นพาราเซตามอลบรรเทา ร่วมกับพักผ่อน งดออกแรง ค่ะหากไม่ดีขึ้น แนะนำไปพบแพทย์เพื่อตรวจหาสาเหตุนะคะหากมีการขาดประจำเดือน แนะนำให้ทดสอบการตั้งครรภ์ดูค่ะ